CELEX: 52022PC0047
Language: sk
Date: 2022-02-08
Title: Návrh NARIADENIE RADY, ktorým sa mení nariadenie (EÚ) 2021/2085, ktorým sa zriaďujú spoločné podniky v rámci programu Horizont Európa, pokiaľ ide o spoločný podnik pre čipy

EURÓPSKA KOMISIA
            V Bruseli8. 2. 2022
            COM(2022) 47 final
            2022/0033(NLE)
            
            Návrh
            NARIADENIE RADY,
            ktorým sa mení nariadenie (EÚ) 2021/2085, ktorým sa zriaďujú spoločné podniky v rámci programu Horizont Európa, pokiaľ ide o spoločný podnik pre čipy
            (Text s významom pre EHP)
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Táto dôvodová správa je sprievodným dokumentom k návrhu nariadenia Rady, ktorým sa mení nariadenie Rady (EÚ) 2021/2085, ktorým sa zriaďujú spoločné podniky v rámci programu Horizont Európa. 
            
            
               Tento návrh dopĺňa návrh nariadenia Európskeho parlamentu a Rady, ktorým sa zavádza rámec opatrení na posilnenie ekosystému polovodičov v Európe (ďalej len „akt o čipoch“)
                  1
               , prostredníctvom vykonania väčšiny akcií predpokladaných v rámci iniciatívy Čipy pre Európu zriadenej na základe návrhu aktu o čipoch. 
            
            
               
                  Návrhom aktu o čipoch sa plní politický záväzok predsedníčky von der Leyenovej, ktorá vo svojom prejave o stave Únie v roku 2021 oznámila, že cieľom je spoločne vytvoriť moderný európsky ekosystém čipov vrátane ich výroby
                     2
                  . Základná strategická vízia návrhu aktu o čipoch na posilnenie ekosystému polovodičov v Európe je vysvetlená v sprievodnom oznámení
                     3
                  .
               
            
            
               S cieľom naplniť túto víziu je európska stratégia v oblasti čipov sformulovaná na základe piatich strategických cieľov:
            
            
               ·Európa by mala posilniť svoje vedúce postavenie v oblasti výskumu a technológií,
            
            
               ·Európa by mala budovať a posilňovať svoju vlastnú kapacitu s cieľom uskutočňovať inovácie v oblasti návrhov, výroby a balenia vyspelých čipov a premeniť ich na komerčné výrobky, 
            
            
               ·Európa by mala zaviesť primeraný rámec na významné zvýšenie svojej výrobnej kapacity do roku 2030,
            
            
               ·Európa by mala riešiť akútny nedostatok zručností, prilákať nové talenty a podporovať vytváranie kvalifikovanej pracovnej sily,
            
            
               ·Európa by mala rozvíjať dôkladné pochopenie globálnych dodávateľských reťazcov polovodičov. 
            
            
               
                  Zámerom návrhu aktu o čipoch je dosiahnutie strategického cieľa zvýšiť odolnosť ekosystému polovodičov v Európe a jeho podiel na svetovom trhu. Ďalším zámerom je uľahčiť včasné zavádzanie nových čipov zo strany európskeho priemyslu a zvýšiť jeho konkurencieschopnosť. Aby to bolo možné, priemysel musí prilákať investície do inovačných výrobných zariadení, musí mať kvalifikovanú pracovnú silu, ale zároveň musí byť schopný navrhovať a vyrábať najvyspelejšie čipy, ktoré budú formovať trhy zajtrajška, pričom musí rozvíjať kapacity a mať možnosť testovať a vytvárať prototypy inovačných návrhov prostredníctvom pilotných liniek v úzkej spolupráci s vertikálnymi odvetviami priemyslu. Sú to nevyhnutné kroky, ale nestačia, pokiaľ Európa nebude mať analytickú schopnosť zvyšovať transparentnosť hodnotového reťazca a nebude schopná využiť zvýšenú kapacitu s cieľom slúžiť spoločnému záujmu jednotného trhu v prípade krízy. Cieľom nie je to, aby sa Európa stala sebestačnou, keďže to nie je možné dosiahnuť. Únia musí zlepšiť svoje silné stránky a spolupracovať s tretími krajinami v rámci dodávateľského reťazca, v ktorom miera vzájomnej závislosti zostane naďalej silná.
               
               
                  Pokiaľ ide o dosahovanie týchto cieľov, jedným zo zámerov navrhovaného aktu o čipoch je zriadiť iniciatívu Čipy pre Európu (ďalej len „iniciatíva“) s cieľom podporovať budovanie rozsiahlych kapacít prostredníctvom investovania do cezhraničnej a otvorene prístupnej infraštruktúry pre výskum, vývoj a inovácie zriadenej v Únii, aby sa umožnil vývoj špičkových polovodičových technológií a polovodičových technológií novej generácie, ktorými sa posilnia kapacity EÚ v oblasti pokročilého navrhovania, integrácie systémov a výroby čipov, a to aj kladením dôrazu na startupy a scaleupy.
               
               
                  V rámci iniciatívy sa vybuduje predovšetkým virtuálna platforma pre návrhy na posilnenie kapacity Európy v oblasti navrhovania, ktorá bude prístupná za otvorených, nediskriminačných a transparentných podmienok. Platforma bude stimulovať širokú spoluprácu komunít používateľov s návrhárskymi spoločnosťami, dodávateľmi služieb v oblasti duševného vlastníctva a nástrojov, návrhármi a výskumno-technologickými organizáciami a bude integrovať existujúce a nové návrhárske zariadenia v rámci rozšírených knižníc a nástrojov automatizácie elektronických návrhov (EDA)
                     4
                  .
               
               
                  Iniciatíva bude podporovať pilotné linky, ktoré poskytujú tretím stranám za otvorených, transparentných a nediskriminačných podmienok prostriedky na testovanie, validovanie a ďalší vývoj ich návrhov výrobkov. Vývoj nových pilotných liniek bude prípravou na novú generáciu výrobných kapacít a ich validáciu.
               
               
                  V rámci iniciatívy sa navyše zavedú vyspelé technologické a inžinierske kapacity v súvislosti s kvantovými čipmi, napr. vo forme knižníc návrhov kvantových čipov, pilotných liniek a zariadení na testovanie a experimentovanie.
               
               
                  Iniciatíva podporí sieť kompetenčných centier v celej Európe, ktoré poskytnú odborné znalosti zainteresovaným stranám vrátane malých a stredných podnikov (MSP), startupov, ako aj vertikálnym odvetviam a zlepšia ich zručnosti. Kompetenčné centrá uľahčia otvorený, transparentný a nediskriminačný prístup k infraštruktúre pre navrhovanie a pilotným linkám a ich efektívne využívanie. Stanú sa miestami záujmu pre inovácie a nové vysokokvalifikované talenty, a to aj prostredníctvom rekvalifikácie a zvyšovania zručností pracovníkov.
               
               
                  Opatrenia v rámci iniciatívy sa budú vykonávať najmä prostredníctvom spoločného podniku pre čipy, t. j. zmeneného a premenovaného súčasného spoločného podniku pre kľúčové digitálne technológie
                     5
                  . Tento spoločný podnik v súčasnosti poskytuje rozsiahlu podporu výskumu, ktorého hybnou silou je priemysel, technologickému rozvoju a inováciám v oblasti elektronických komponentov a systémov a súvisiacich softvérových technológií a technológií systémov. Tieto činnosti sa stanú súčasťou iniciatívy. 
               
            
         
         
            
               Cieľom tohto návrhu je zmeniť právne ustanovenia nariadenia Rady, ktorým sa mení nariadenie Rady (EÚ) 2021/2085, ktorým sa zriaďujú spoločné podniky v rámci programu Horizont Európa, s cieľom pripraviť spoločný podnik pre kľúčové digitálne technológie na jeho nové úlohy v súvislosti s iniciatívou. V rámci tohto návrhu sa spoločný podnik pre kľúčové digitálne technológie zároveň premenúva na „spoločný podnik pre čipy“.
            
            
            
               •Súlad s existujúcimi ustanoveniami v tejto oblasti politiky
            
            
               
                  Spoločný podnik pre čipy bude združovať zdroje z Únie vrátane programu Horizont Európa a programu Digitálna Európa, z členských štátov a z tretích krajín pridružených k existujúcim programom Únie, ako aj zo súkromného sektora. 
               
               
                  V návrhu sú vymedzené akcie v rámci iniciatívy Čipy pre Európu, ktoré sa vykonávajú prostredníctvom spoločného podniku pre čipy. Návrh dopĺňa program Digitálna Európa
                     6
                  , ktorý podporuje budovanie digitálnych kapacít v kľúčových digitálnych oblastiach, v ktorých polovodičové technológie podporujú zvyšovanie výkonnosti, najmä v súvislosti s vysokovýkonnou výpočtovou technikou, umelou inteligenciou a kybernetickou bezpečnosťou, spolu s rozvojom zručností a zriaďovaním centier digitálnych inovácií. Návrhom sa podporuje budovanie kapacít na posilnenie kapacít v oblasti výskumu, návrhov, výroby a integrácie systémov v súvislosti so špičkovými polovodičovými technológiami a polovodičovými technológiami novej generácie. Program Digitálna Európa prispieva k spoločnému podniku pre čipy prostredníctvom nového šiesteho špecifického cieľa, ktorý bude tematicky zameraný na polovodičové technológie.
               
               
                  Spoločný podnik pre čipy takisto vychádza z programu Horizont Európa
                     7
                  , ktorý v oblasti polovodičov podporuje akademický výskum, vývoj technológií a inovácie, a dopĺňa ho. Spoločný podnik pre čipy sa zameria na podporovanie investícií do cezhraničných a otvorene prístupných infraštruktúr pre výskum, vývoj a inovácie, ktoré sú vytvorené v Únii, s cieľom umožniť vývoj polovodičových technológií v celej Európe. V rámci činností budovania kapacít podporovaných spoločným podnikom pre čipy sa môžu postupne zavádzať a využívať nové polovodičové technológie, ktoré sú výsledkom výskumných a inovačných akcií podporovaných v rámci programu Horizont Európa. Technologické kapacity zriadené v rámci spoločného podniku pre čipy sa zase sprístupnia pre výskumnú a inovačnú komunitu, a to aj pre akcie podporované prostredníctvom programu Horizont Európa.
               
            
            
               •Súlad s ostatnými politikami Únie
            
            
               
                  Navrhované opatrenia sú v súlade s niektorými hlavnými politikami Únie, napr. s Európskou zelenou dohodou
                     8
                  . Používanie polovodičových technológií, napr. v súvislosti s výkonovou elektronikou a digitálnymi technológiami vo všeobecnosti, je silným predpokladom prechodu na udržateľnosť a môže viesť k novým výrobkom a efektívnejším a účinnejším spôsobom práce, ktoré prispievajú k dosahovaniu cieľov Európskej zelenej dohody.
               
               
                  Narušenia dodávok polovodičov a závislosť od iných regiónov môžu spomaliť prechod európskych odvetví, ktoré majú prínos z digitálnych riešení, na udržateľnosť. S cieľom riešiť narušenia dodávok a závislosť sa návrhom posilňuje vedúce postavenie Európy v súvislosti s technológiami a inováciami v odvetví polovodičov. 
               
               
                  Digitálne technológie majú svoju vlastnú environmentálnu stopu, a to aj v dôsledku ich významnej spotreby energie. Odvetvie informačných a komunikačných technológií je zodpovedné za 5 – 9 % celkovej spotreby elektrickej energie vo svete a za viac ako 2 % všetkých emisií
                     9
                  . Samotné dátové centrá zodpovedali v roku 2018 za 2,7 % dopytu po elektrine v EÚ, pričom do roku 2030, ak bude pokračovať súčasný vývoj, to bude 3,21 %
                     10
                  . Takúto spotrebu energie je nutné znížiť. Návrh, najmä prostredníctvom prípravných zariadení a pilotných liniek, ktoré podporuje, povedie k navrhovaniu, testovaniu a validácii nových nízkopríkonových procesorov. Procesory sú základnými komponentmi serverov, ktoré zvládajú výpočtové zaťaženie v dátových centrách. Väčšie dátové centrá obsahujú milióny takýchto serverov a zlepšenia v oblasti spotreby energie procesormi môžu mať významný vplyv na celkovú spotrebu energie dátovým centrom. Takéto čipy s nízkoenergetickou stopou prispievajú aj k vedúcemu postaveniu EÚ v oblasti udržateľných digitálnych technológií. 
               
               
                  Návrh prispieva k cieľom častí balíka Fit for 55, ktoré sa zameriavajú na technologicky neutrálnu podporu ekologickejších vozidiel a palív
                     11
                  . Cieľom revízie emisných noriem CO2 pre nové osobné automobily a dodávky je ďalšie znižovanie emisií skleníkových plynov z týchto vozidiel, čím sa zabezpečí jasný a realistický spôsob dosiahnutia mobility s nulovými emisiami. Už teraz rastie dopyt spotrebiteľov po vozidlách s nulovými emisiami, ako sú elektricky nabíjateľné vozidlá
                     12
                  . Elektricky nabíjateľné vozidlá zvyčajne obsahujú viac ako dvojnásobný počet polovodičov na jedno vozidlo v porovnaní s vozidlami so spaľovacími motormi
                     13
                  . Na riešenie zvyšujúcich sa požiadaviek elektrických vozidiel na výkon a energetickú účinnosť sú čoraz dôležitejšie vyspelé technológie balenia. Ciele návrhu sú teda v súlade s cieľmi balíka Fit for 55.
               
            
            
               S rastúcou digitalizáciou a elektrifikáciou prispievajú energeticky účinné čipy aj k iným politikám vrátane politík v oblasti priemyselnej výroby, dopravy a energetiky, napr. pripravovaného akčného plánu pre digitalizáciu odvetvia energetiky
                  14
               . Očakáva sa, že za desať rokov sa dopyt po polovodičových technológiách zdvojnásobí. Stále väčší počet čipov je súčasťou robotov a výrobných strojov v priemysle, energetike a poľnohospodárstve, ale aj vozidiel cestnej dopravy a iných zariadení. Očakáva sa zvýšenie dopytu po polovodičoch pre výkonovú elektroniku v dôsledku narastajúcej miery prenikania obnoviteľných zdrojov energie do elektrických systémov a prechodu na elektromobilitu. Návrh je v súlade s niekoľkými odvetvovými politikami a prispieva k nim prostredníctvom inteligentného používania čipov a iných digitálnych technológií a prostredníctvom energeticky účinných čipov.
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ 
            
            
               
                  Týmto nariadením sa zmení nariadenie Rady (EÚ) 2021/2085 z 19. novembra 2021, na základe ktorého sa zriadilo deväť inštitucionalizovaných európskych partnerstiev založených na článku 187 ZFEÚ, podľa ktorého môže EÚ vytvoriť spoločné podniky alebo akúkoľvek inú štruktúru potrebnú na účinné vykonávanie programov EÚ v oblasti výskumu, technologického rozvoja a demonštračných programov. Toto pozmeňujúce nariadenie sa bude preto zakladať aj na článku 187 ZFEÚ. 
               
            
            
               •Subsidiarita (v prípade inej ako výlučnej právomoci) 
            
            
               
                  Výskum je podľa ZFEÚ spoločnou právomocou EÚ a jej členských štátov. V článku 4 ods. 3 sa uvádza, že v oblastiach výskumu, technologického rozvoja a vesmíru môže EÚ vykonávať špecifické aktivity vrátane vymedzovania a vykonávania programov bez toho, aby to malo vplyv na slobodu členských štátov konať v rovnakých oblastiach.
               
               
                  Navrhovaným nariadením sa menia ustanovenia nariadenia Rady (EÚ) 2021/2085, ktoré sa vzťahujú na jeden z deviatich spoločných podnikov zriadených na základe uvedeného nariadenia, a to spoločný podnik pre kľúčové digitálne technológie, ktorý sa navrhovaným nariadením premenúva na spoločný podnik pre čipy. Spoločný podnik pre čipy sa zameriava na oblasti, v ktorých je preukázateľná pridaná hodnota v konaní na úrovni EÚ z dôvodu rozsahu, rýchlosti a miery úsilia potrebného na to, aby EÚ dosahovala svoje dlhodobé ciele podľa zmluvy a plnila strategické politické priority a záväzky. Navrhovaná iniciatíva by zároveň mala dopĺňať a upevňovať vnútroštátne činnosti a činnosti na nižšej než celoštátnej úrovni v rovnakej oblasti. Každé európske partnerstvo vrátane spoločného podniku pre čipy sa zakladá na dlhodobom strategickom výskumnom a inovačnom programe a je vhodné na riešenie komplexných cezhraničných výziev. 
               
               
                  Spoločný podnik pre čipy sa zameriava predovšetkým na:
               
            
            
               ·posilňovanie spolupráce a výmenu vedomostí medzi kľúčovými subjektmi v európskom systéme výskumu a inovácií vrátane medzidisciplinárnej a medziodvetvovej spolupráce a posilnenej integrácie hodnotových reťazcov a ekosystémov,
            
         
         
            
               ·zabezpečovanie zosúlaďovania a integrácie európskych, vnútroštátnych alebo regionálnych stratégií priemyselného výskumu a inovácií, programov a investícií s dohodnutými usmerneniami,
            
            
               ·vytváranie kritického objemu investícií do spoločných priorít a zvyšovanie súkromných investícií do výskumu a inovácií,
            
            
               ·znižovanie rizík a neistôt v rámci priemyslu, ktoré súvisia s investovaním do výskumných a inovačných činností a nových technológií alebo riešení, prostredníctvom spoločného znášania rizík a poskytovania predvídateľnosti investovania.
            
            
               
                  Činnosťami na vnútroštátnej úrovni alebo v rámci priemyslu nemožno samostatne dosiahnuť rozsah, rýchlosť a mieru podpory výskumu a inovácií, ktoré sú potrebné na to, aby mohla EÚ dosahovať dlhodobé ciele podľa zmluvy, zabezpečiť splnenie strategických politických priorít (vrátane klimatických a energetických cieľov stanovených v Parížskej dohode a Európskej zelenej dohode), ako aj prispievať k riešeniu celosvetových výziev a plneniu cieľov udržateľného rozvoja. 
               
            
            
               •Proporcionalita 
            
            
               
                  Zásada proporcionality je základom celého prístupu, ktorý viedol k vypracovaniu súčasného návrhu na zmenu nariadenia Rady (EÚ) 2021/2085 v súvislosti so spoločným podnikom pre čipy. Spoločný podnik pre čipy preukazuje svoju pridanú hodnotu vzhľadom na väčší dôraz na potrebu racionalizovať kľúčové priority politík EÚ a zabezpečiť, aby mali merateľný a zmysluplný vplyv, najmä tým, že efektívne a účinne dosahuje ciele, ktoré nie je možné efektívne dosiahnuť jednoduchšími prostriedkami vrátane štandardného prístupu v podobe tradičných výziev na predkladanie návrhov v rámci programu Horizont Európa alebo programu Digitálna Európa alebo jednoduchších foriem partnerstva, ako sú „spoločne programované partnerstvá“. 
               
               
                  V návrhu nariadenia Rady (EÚ) 2021/2085 sa proporcionalita spoločného podniku pre čipy posúdila na základe logiky v dvoch krokoch: 
               
            
            
               1.Odôvodnenie použitia partnerského prístupu v danej oblasti (vrátane posúdenia doplnkovosti, zameranosti a prepojenia so strategickými prioritami) namiesto iných foriem intervencie dostupných v rámci programu Horizont Európa alebo programu Digitálna Európa. 
            
            
               2.Ak sa partnerský prístup považuje za primeraný, zásada proporcionality je základom posúdenia toho, ktorý druh partnerstva (spoločne programované, spolufinancované alebo inštitucionalizované partnerstvo) by najúčinnejšie dosahoval stanovené ciele. 
            
            
               
                  V navrhovanej zmene nariadenia Rady (EÚ) 2021/2085 sa pridáva ďalšie zdôvodnenie:
               
            
            
               3.Vzhľadom na vzťah rozsahu cieľov iniciatívy Čipy pre Európu a rozsahu pôsobnosti spoločného podniku pre kľúčové digitálne technológie (teraz spoločného podniku pre čipy) sa považuje za vhodné poveriť tento spoločný podnik, ktorý už je v platnosti, vykonávaním určitých činností týkajúcich sa iniciatívy Čipy pre Európu. 
            
            
               •Výber nástroja 
            
            
               Cieľom tohto návrhu je zmeniť existujúci spoločný podnik zriadený na základe nariadenia Rady (EÚ) 2021/2085 a založený na článku 187 ZFEÚ. Na tento druh štruktúry sa v článku 188 prvom odseku ZFEÚ vyžaduje prijatie nariadenia Rady.
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Konzultácie so zainteresovanými stranami
            
            
               
                  Predsedníčka von der Leyenová vo svojom prejave na Svetovom ekonomickom fóre v januári 2022 uviedla, že „navrhneme náš európsky akt o čipoch začiatkom februára“ a že „nie je času nazvyš“
                     15
                  . Popredné ekonomiky si chcú zabezpečiť dodávky najvyspelejších čipov, keďže to stále viac podmieňuje ich kapacitu konať (v oblasti hospodárstva, priemyslu aj armády) a stimuluje digitálnu transformáciu. Už teraz vo veľkej miere investujú a zavádzajú podporné opatrenia s cieľom inovovať a zvýšiť svoje výrobné kapacity alebo sa očakáva, že to čoskoro začnú robiť
                     16
                  . Existujú náznaky že pre spoločnosti a výskumno-technologické organizácie z EÚ môže byť lákavé presunúť sa do iných regiónov. Je menej pravdepodobné, že medzinárodní aktéri rozšíria svoje existujúce zariadenia alebo zriadia nové výrobné zariadenia v EÚ bez úplne jasných informácií, napríklad o podmienkach investovania, možnostiach verejnej podpory, verejných investíciách v oblasti zručností, infraštruktúry a pokročilého výskumu a vývoja.
               
               
                  Vzhľadom na naliehavú potrebu konať sa neuskutočnilo žiadne posúdenie vplyvu a nepredpokladala sa žiadna verejná konzultácia online. Analýza a všetky podporné dôkazy budú predložené v pracovnom dokumente útvarov Komisie, ktorý sa uverejní najneskôr do troch mesiacov od uverejnenia návrhu aktu o čipoch.
               
               
                  Semináre ad hoc so zainteresovanými stranami z odvetvia týkajúce sa konkrétnych tém súvisiacich s iniciatívou však ukázali potrebu zohľadniť zariadenia pre rozvíjajúce sa technológie, ako sú fotonika, neuromorfické inžinierstvo a kvantové technológie, ako aj nové materiály
                     17
                  . Tieto semináre navyše zdôraznili potrebu náležite zohľadniť architektúry súborov inštrukcií, napr. RISC-V.
               
               
                  Okrem toho sa v kontexte spoločného podniku ECSEL, predchodcu spoločného podniku pre kľúčové digitálne technológie, v lete roku 2021 uskutočnili stretnutia so zástupcami odvetvia a verejnými orgánmi, na ktorých sa diskutovalo o cieľoch Digitálneho kompasu, aktualizácii priemyselnej stratégie, priemyselnej aliancii a európskom akte o čipoch.
               
               
                  V roku 2021 sa každý mesiac uskutočňovali pravidelné stretnutia s členskými štátmi s cieľom pripraviť plánovaný druhý dôležitý projekt spoločného európskeho záujmu v oblasti mikroelektroniky. Tieto stretnutia poskytli vstupné informácie pre vymedzenie a posúdenie integrovaných výrobných zariadení a otvorených zákazkových tovární EÚ v navrhovanom nariadení, ako aj pre vymedzenie špecifických zariadení podľa nariadenia.
               
            
         
         
            
               
                  Dňa 10. januára 2022 sa uskutočnilo stretnutie s výkonnými riaditeľmi zastupujúcimi kľúčové zainteresované strany v rámci európskeho ekosystému polovodičov. Najdôležitejšie výsledky z tohto stretnutia relevantné pre tento návrh boli: využívanie silných stránok Európy, ako sú výskum a vývoj a výroba zariadení, jasná podpora pilotných liniek a infraštruktúr pre návrhy, potreba rovnakých podmienok na celom svete
                     18
                  .
               
               
                  Uskutočnili sa takisto viaceré stretnutia so zástupcami výkonných riaditeľov týkajúce sa potreby posilniť európske odvetvie, ktorým predchádzali stretnutia komisára Bretona s výkonnými riaditeľmi hlavných aktérov v oblasti polovodičov a výskumno-technologických organizácií. Tieto stretnutia poskytli vstupné informácie najmä v súvislosti s výskumnými a inovačnými činnosťami a činnosťami budovania kapacít, ktoré sa majú vykonávať v rámci spoločného podniku pre čipy.
               
               
                  Európske fórum pre elektronické komponenty a systémy, ktoré sa uskutočnilo v novembri 2021 a na ktorom sa zúčastnilo viac ako 500 účastníkov, poskytlo rozsiahlu platformu na diskusiu o potrebách priemyslu. Ďalšie vstupné informácie priniesli stretnutia s priemyselnými združeniami a ich členmi, ako sú SEMI, ESIA a DigitalEurope.
               
               
                  Navyše dlhodobé a pravidelné kontakty so zainteresovanými stranami z odvetvia, s členskými štátmi, priemyselnými zväzmi a so združeniami používateľov umožnili získanie značného množstva informácií a spätnej väzby relevantných pre návrh.
               
               
                  Od konca roka 2019 bolo zverejnených mnoho správ o odvetví polovodičov, v ktorých sú opísané trendy a poskytnuté informácie a údaje, ktoré poslúžili ako podklad pre vypracovanie návrhu
                     19
                  . 
               
            
            
               •Posúdenie vplyvu
            
            
               K tomuto návrhu nie je pripojené žiadne formálne posúdenie vplyvu. Vzhľadom na vysvetlenú naliehavosť nebolo možné uskutočniť posúdenie vplyvu v časovom rámci, ktorý bol k dispozícii pred prijatím návrhu. 
            
            
               •Základné práva
            
            
               V článku 16 Charty základných práv Európskej únie (ďalej len „charta“) je stanovená sloboda podnikania. Pomocou opatrení v rámci tohto návrhu sa vytvára inovačná kapacita a podporuje sa bezpečnosť dodávok polovodičov, čo môže upevniť slobodu podnikania v súlade s právom Únie a vnútroštátnymi právnymi predpismi a postupmi.
            
            
               4.VPLYV NA ROZPOČET
            
            
               
                  Podpora iniciatívy Čipy pre Európu z rozpočtu EÚ bude v celkovej výške 3,3 miliardy EUR, pričom 1,65 miliardy EUR sa poskytne prostredníctvom programu Horizont Európa a 1,65 miliardy EUR sa poskytne prostredníctvom programu Digitálna Európa. Z tejto celkovej sumy sa 2,875 miliardy EUR bude plniť prostredníctvom spoločného podniku pre čipy.
               
               
                  Ďalšie podrobnosti sú uvedené v legislatívnom finančnom výkaze, ktorý je priložený k návrhu aktu o čipoch.
               
            
            
               5.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
            
               Spoločný podnik pre čipy sa bude monitorovať a hodnotiť v súlade s článkami 50 a 52 nariadenia o programe Horizont Európa a prílohou III k uvedenému nariadeniu. Priebežné hodnotenia a hodnotenia ex-post budú podporované externými dodávateľmi a budú vstupovať do celkových hodnotení programu Horizont Európa. V súlade s kritériami stanovenými pre európske partnerstvá budú hodnotenia posudzovať najúčinnejší spôsob politickej intervencie v súvislosti so všetkými budúcimi činnosťami, ako aj prípadné obnovenie partnerstva v celkovom prostredí európskych partnerstiev. V prípade neobnovenia sa vypracujú primerané opatrenia s cieľom zabezpečiť postupné rušenie financovania rámcového programu v súlade s podmienkami a harmonogramom dohodnutými s partnermi v rámci partnerstva.
            
            
               •Podrobné vysvetlenie konkrétnych ustanovení návrhu
            
            
               Inštitucionalizované európske partnerstvá vrátane spoločného podniku pre čipy sú navrhnuté na zvýšenie koherentnosti a maximalizáciu vplyvu vo vyvíjajúcom sa prostredí výskumu a inovácií. 
            
            
               Zmena nariadenia Rady (EÚ) 2021/2085 je potrebná na to, aby spoločný podnik pre čipy mohol vykonávať iniciatívu Čipy pre Európu zriadenú na základe nariadenia (EÚ) […], ktorým sa zavádza rámec opatrení na posilnenie ekosystému polovodičov v Európe (ďalej len „akt o čipoch“). Na tento účel sú potrebné tieto navrhované zmeny nariadenia Rady (EÚ) 2021/2085:
            
            
               1.Zmeny prvej časti nariadenia Rady (EÚ) 2021/2085 týkajúcej sa spoločných ustanovení:
            
            
               Článok 2 (Vymedzenie pojmov): vymedzenie pojmov „zakladajúci člen“, „pridružený člen“, „zúčastnený štát“ a „pracovný program“ sa menia s cieľom zahrnúť skutočnosť, že spoločný podnik pre čipy sa teraz bude financovať aj z programu Digitálna Európa. 
            
         
         
            
               Článok 3 (Ustanovenie programu): v rámci tohto článku sa názov pôvodného spoločného podniku pre kľúčové digitálne technológie mení na „spoločný podnik pre čipy“. 
            
            
               Článok 4 (Ciele a zásady) sa mení s cieľom zaistiť, aby spoločný podnik pre čipy prispieval aj k všeobecným a špecifickým cieľom iniciatívy Čipy pre Európu a programu Digitálna Európa.
            
            
               Článok 10 (Finančný príspevok Únie) sa mení s cieľom zohľadniť skutočnosť, že príspevok Únie možno vyplatiť aj z rozpočtových prostriedkov všeobecného rozpočtu Únie pridelených na špecifický cieľ na vykonávanie programu Digitálna Európa. 
            
            
               Článok 12 ods. 1 (Správa príspevkov zúčastnených štátov) sa mení s cieľom zohľadniť, že kritériá oprávnenosti stanovené v článku 18 programu Digitálna Európa by sa mali vziať do úvahy aj v pracovnom programe. Každý zúčastnený štát by mal okrem toho poveriť spoločný podnik hodnotením návrhov podľa prispievajúceho programu Únie.
            
            
               Článok 29 ods. 2 (Finančné záväzky) sa mení s cieľom zahrnúť spoločný podnik pre čipy medzi spoločné podniky, ktoré môžu rozdeliť svoje rozpočtové záväzky na ročné čiastkové platby.
            
            
            
               2.Zmeny druhej časti nariadenia Rady (EÚ) 2021/2085 týkajúcej sa osobitných ustanovení jednotlivých spoločných podnikov:
            
            
               Článok 126 (Dodatočné ciele spoločného podniku pre čipy) sa mení s cieľom doplniť jeden všeobecný a štyri špecifické dodatočné ciele spoločného podniku pre čipy. Všeobecný cieľ sa zameriava na zvyšovanie rozsiahlej kapacity v celej Únii v oblasti špičkových polovodičových technológií a polovodičových technológií novej generácie, zatiaľ čo štyri špecifické ciele sa zameriavajú na budovanie rozsiahlych kapacít navrhovania v súvislosti s integrovanými polovodičovými technológiami, rozširovanie existujúcich pilotných liniek a vývoj nových pilotných liniek, budovanie vyspelých technologických a inžinierskych kapacít na urýchlenie vývoja kvantových čipov, a vytvorenie siete kompetenčných centier v celej Európe.
            
            
               Článok 128 sa mení s cieľom zohľadniť zvýšený rozpočet z dvoch rozličných programov (Horizont Európa a Digitálna Európa).
            
            
               Článok 129 sa mení s cieľom stanoviť výšku príspevku na administratívne náklady súkromných členov spoločného podniku pre čipy.
            
            
               Článok 133 (Fungovanie správnej rady) sa mení s cieľom upresniť, že na účely hlasovania o časti pracovného programu týkajúcej sa činností budovania kapacít správna rada zahŕňa výlučne Komisiu a verejné orgány z členských štátov.
            
            
               Dopĺňa sa článok 133a (Pravidlá vzťahujúce sa na činnosti financované v rámci programu Digitálna Európa) s cieľom objasniť, že pravidlá týkajúce sa programu Digitálna Európa sa vzťahujú aj na spoločný podnik pre čipy.
            
            
               Článok 134 (Obmedzenie účasti na osobitných akciách a podmienky tejto účasti) sa mení s cieľom umožniť obmedzenie účasti na osobitných akciách financovaných v rámci programu Digitálna Európa. V novom odseku 3 článku 134 sa okrem toho uvádza, že určité činnosti môžu vykonávať právne subjekty spolupracujúce v rámci konzorcia aspoň troch oprávnených právnych subjektov usadených v aspoň troch rôznych členských štátoch alebo krajinách pridružených k iniciatíve. Upresňuje sa, že štruktúra tohto konzorcia môže mať formu Konzorcia pre európsku infraštruktúru v oblasti čipov, ako je stanovené v akte o čipoch.
            
            
               V článku 134a (Ďalšie úlohy výkonného riaditeľa) sa upresňuje, že výkonný riaditeľ musí zohľadniť vymedzenie vykonané radou verejných orgánov v súvislosti s časťou pracovného programu, ktorá sa týka činností budovania kapacít a výskumných a inovačných činností, vrátane odhadov zodpovedajúcich výdavkov.
            
            
               Článok 136 (Fungovanie rady verejných orgánov) sa mení s cieľom doplniť štyri ďalšie situácie, v ktorých rada verejných orgánov zahŕňa výlučne Komisiu a verejné orgány z členských štátov. 
            
            
               Článok 137 (Úlohy rady verejných orgánov) sa mení s cieľom doplniť dve dodatočné úlohy rady verejných orgánov spoločného podniku pre čipy, konkrétne vymedzenie časti pracovného programu týkajúcej sa činností budovania kapacít a výskumných a inovačných činností a výber projektov súvisiacich s týmito činnosťami. V prípade oboch úloh rada verejných orgánov zahŕňa len Komisiu a verejné orgány z členských štátov. 
            
            
               Článok 141 (Miery financovania) sa mení s cieľom umožniť spoločnému podniku pre čipy pri činnostiach financovaných v rámci programu Digitálna Európa uplatňovať v prípade financovania z prostriedkov Únie rôzne miery financovania v rámci jednej akcie, a to v závislosti od typu účastníka, najmä pokiaľ ide o MSP a neziskové právne subjekty, a typu akcie. Okrem toho sa pridáva nový odsek s cieľom umožniť jedinému právnemu subjektu usadenému v členskom štáte alebo pridruženej krajine alebo konzorciám, ktoré nespĺňajú podmienku stanovenú v článku 22 ods. 2 nariadenia o programe Horizont Európa, aby boli oprávnené zúčastňovať sa na nepriamych akciách financovaných spoločným podnikom pre čipy.
            
            
               V bode 17 tohto nariadenia sa napokon uvádza, že odkazy na „spoločný podnik pre kľúčové digitálne technológie“ by mali byť chápané ako odkazy na „spoločný podnik pre čipy“.
            
            
               
            
               2022/0033 (NLE)
            
         
         
            
               Návrh
            
            
               NARIADENIE RADY,
            
            
               ktorým sa mení nariadenie (EÚ) 2021/2085, ktorým sa zriaďujú spoločné podniky v rámci programu Horizont Európa, pokiaľ ide o spoločný podnik pre čipy
            
            
               (Text s významom pre EHP)
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 187 a článok 188 prvý odsek,
            
            
               so zreteľom na návrh Európskej komisie,
            
            
               so zreteľom na stanovisko Európskeho parlamentu
                  20
               ,
            
            
               so zreteľom na stanovisko Európskeho hospodárskeho a sociálneho výboru
                  21
               ,
            
            
               keďže:
            
            
               1.Nariadením Rady (EÚ) 2021/2085
                  22
                sa zriaďujú spoločné podniky v rámci programu Horizont Európa, vrátane spoločného podniku pre kľúčové digitálne technológie.
            
            
               2.Spoločný podnik pre kľúčové digitálne technológie sa zaoberá jasne vymedzenými témami, ktoré umožňujú európskemu priemyslu ako celku navrhovať, vyrábať a používať najinovačnejšie technológie v oblasti elektronických komponentov a systémov. 
            
            
               3.Nariadením (EÚ) […]
                  23
                sa zriaďuje rámec na zvýšenie odolnosti Únie v oblasti polovodičových technológií, ktorým sa stimulujú investície, posilnia kapacity európskeho dodávateľského reťazca polovodičov a zintenzívni spolupráca medzi členskými štátmi a Komisiou. Na vytvorenie podmienok potrebných na posilnenie priemyselnej inovačnej kapacity v Únii sa zriaďuje iniciatíva Čipy pre Európu (ďalej len „iniciatíva“). Aby sa zabezpečilo konzistentné vykonávanie iniciatívy, Európska rada pre polovodiče by mala poskytovať poradenstvo rade verejných orgánov. 
            
            
               4.Činnosti podporované v rámci iniciatívy by sa mali financovať podľa nariadenia Európskeho parlamentu a Rady (EÚ) 2021/695
                  24
               , ktorým sa zriaďuje program Horizont Európa, a podľa nariadenia Európskeho parlamentu a Rady (EÚ) 2021/694
                  25
               , ktorým sa zriaďuje program Digitálna Európa.
            
            
               5.Cieľom iniciatívy je upevniť konkurencieschopnosť a odolnosť technologickej a priemyselnej základne v oblasti polovodičov pri súčasnom posilnení inovačnej kapacity jej ekosystému polovodičov, znížení miery závislosti od obmedzeného počtu spoločností z tretích krajín a geografických oblastí a posilnení jej kapacít navrhovať a vyrábať vyspelé komponenty. Tieto ciele by malo podporiť preklenutie medzery medzi vyspelými výskumnými a inovačnými kapacitami Únie a ich využívaním v priemysle. Iniciatíva by mala podporovať budovanie kapacít s cieľom umožniť navrhovanie, výrobu a integráciu systémov v oblasti polovodičových technológií novej generácie, zintenzívniť spoluprácu medzi kľúčovými aktérmi v celej Únii, čím sa posilnia európske dodávateľské a hodnotové reťazce v oblasti polovodičov, budú zásobovať kľúčové priemyselné odvetvia a vytvoria nové trhy.
            
            
               6.Iniciatíva by sa mala vykonávať prostredníctvom akcií, ktoré by mali vychádzať zo silnej vedomostnej základne, ktorú nadobudol spoločný podnik pre kľúčové digitálne technológie. Spoločnému podniku pre kľúčové digitálne technológie by sa mala zadať úloha, aby prostredníctvom akéhokoľvek nástroja alebo postupu stanoveného v programe Horizont Európa alebo Digitálna Európa poskytoval finančnú podporu akciám financovaným v rámci iniciatívy. Spoločný podnik pre kľúčové digitálne technológie by sa mal okrem toho premenovať na spoločný podnik pre čipy. Počas obdobia trvania spoločného podniku pre čipy by sa malo vyčleniť aspoň 2,5 miliardy EUR na pilotné linky, infraštruktúry pre návrhy, kompetenčné centrá a iné činnosti budovania kapacít. 
            
            
               7.Na činnosti financované z prostriedkov spoločného podniku pre čipy by sa mal vzťahovať jeden pracovný program, ktorý by mala prijať správna rada. Pred prípravou každého pracovného programu by rada verejných orgánov, pri zohľadnení odporúčaní Európskej rady pre polovodiče a vstupných informácií od ostatných relevantných zainteresovaných strán vrátane prípadných plánov vypracovaných Alianciou pre procesy a polovodičové technológie
                  26
               , mala vymedziť časť pracovného programu týkajúcu sa činností budovania kapacít a výskumných a inovačných činností vrátane odhadov zodpovedajúcich výdavkov na ne. Na tento účel by rada verejných orgánov mala zahŕňať len Komisiu a verejné orgány z členských štátov. Na základe tohto vymedzenia by mal výkonný riaditeľ následne vypracovať pracovný program vrátane činností budovania kapacít a výskumných a inovačných činností a odhadov zodpovedajúcich výdavkov na ne. 
            
            
               8.Keď správna rada prijme pracovný program, hlasovacie práva v súvislosti s časťou pracovného programu týkajúcou sa budovania kapacít by mala mať len Komisia a členské štáty. Pokiaľ ide o časť pracovného programu týkajúcu sa výskumných a inovačných činností, hlasovacie práva by mali byť rovnomerne rozdelené medzi Komisiu, zúčastnené štáty a súkromných členov. Ak nebude možné prijať rozhodnutie v súvislosti s jednou z dvoch častí pracovného programu, pracovný program by sa mal prijať s tým, že bude obsahovať len tú časť, o ktorej sa prijalo kladné rozhodnutie.
            
            
               9.Za výber projektov týkajúcich sa činností budovania kapacít by mala byť zodpovedná rada verejných orgánov. Na tento účel by rada verejných orgánov mala zahŕňať len Komisiu a verejné orgány z členských štátov. 
            
            
               10.Za výber projektov týkajúcich sa výskumných a inovačných činností by mala byť zodpovedná rada verejných orgánov. 
            
         
         
            
               11.Na účely urýchlenia vykonávania akcií v rámci iniciatívy a zintenzívnenia spolupráce medzi právnymi subjektmi, najmä výskumno-technologickými organizáciami, by mali byť určité návrhy akcií oprávnené na financovanie len v prípade, že akciu vykonávajú právne subjekty spolupracujúce v rámci konzorcia, ktoré tvoria aspoň tri právne subjekty z troch rôznych členských štátov. Uvedené konzorcium by malo mať buď štruktúru Konzorcia pre európsku infraštruktúru v oblasti čipov, ako sa navrhuje v akte o čipoch, alebo by malo byť založené na iných dostupných právnych nástrojoch podľa právnych predpisov Únie. Keďže činnosti podporované v rámci iniciatívy a vykonávané spoločným podnikom pre čipy sa financujú z prostriedkov programov Horizont Európa a Digitálna Európa, primerane by sa mal zvýšiť finančný príspevok Únie na spoločný podnik pre čipy, ktorý sa uvádza v článku 128 nariadenia Rady (EÚ) 2021/2085. Administratívne náklady spoločného podniku pre čipy by sa takisto mali zvýšiť v súlade so zvýšeným množstvom operačných úloh. Súkromní členovia by nemali prispievať na dodatočné administratívne náklady. 
            
            
               12.Poskytovanie finančnej podpory z programu Digitálna Európa na činnosti by malo byť v súlade s pravidlami stanovenými v nariadení (EÚ) 2021/694.
            
            
               13.Spoločný podnik pre čipy by mal uľahčiť spoluprácu medzi Úniou a medzinárodnými aktérmi tým, že sa vymedzí stratégia spolupráce vrátane určenia a podporovania oblastí spolupráce na výskume a vývoji a rozvoji zručností a vykonajú sa činnosti prinášajúce spoločný prospech, založený predovšetkým na reciprocite.
            
            
               14.Nariadenie Rady (EÚ) 2021/2085 by sa preto malo zodpovedajúcim spôsobom zmeniť,
            
            
               PRIJALA TOTO NARIADENIE:
            
            
               Článok 1
            
            
               Nariadenie (EÚ) 2021/2085 sa mení takto:
            
            
            
               1.Článok 2 sa mení takto:
            
            
               a)Body 2, 3 a 4 sa nahrádzajú takto:
            
            
               „2. „zakladajúci člen“ je akákoľvek právnická osoba so sídlom v členskom štáte, krajine pridruženej k programu Horizont Európa alebo prípadne k programu Digitálna Európa, alebo medzinárodná organizácia, ktorá je v tomto nariadení alebo v jednej z príloh k tomuto nariadeniu identifikovaná ako člen spoločného podniku;
            
            
               3. „pridružený člen“ je akákoľvek právnická osoba so sídlom v členskom štáte, krajine pridruženej k programu Horizont Európa alebo prípadne k programu Digitálna Európa, alebo medzinárodná organizácia, ktorá pristúpila k spoločnému podniku podpísaním listu obsahujúceho záväzok v súlade s článkom 6 ods. 3 a podlieha schváleniu podľa článku 7; 
            
            
                4. „zúčastnený štát“ je ktorýkoľvek členský štát alebo krajina pridružená k programu Horizont Európa alebo prípadne k programu Digitálna Európa po tom, ako prostredníctvom listu obsahujúceho záväzok oznámi svoju účasť na činnostiach príslušného spoločného podniku;“.
            
            
            
               2.Článok 3 sa mení takto:
            
            
               a)V odseku 1 sa písmeno g) nahrádza takto:
            
            
               „g) spoločný podnik pre čipy;“;
            
            
            
               b)Odsek 3 sa nahrádza takto:
            
            
               „3. S cieľom zohľadniť trvanie programu Horizont Európa a prípadne programu Digitálna Európa sa výzvy na predkladanie návrhov v rámci spoločných podnikov vyhlásia najneskôr do 31. decembra 2027. V riadne odôvodnených prípadoch sa výzvy na predkladanie návrhov môžu vyhlásiť najneskôr do 31. decembra 2028.“
            
         
         
            
            
               3.V článku 4 ods. 1 sa dopĺňa tento pododsek:
            
            
               „Spoločný podnik pre čipy prispieva aj k cieľom iniciatívy Čipy pre Európu a programu Digitálna Európa.“
            
            
            
               4.V článku 10 sa odseky 2 a 3 nahrádzajú takto:
            
            
               „2. Výška príspevku Únie uvedená v druhej časti sa môže zvýšiť o príspevky tretích krajín pridružených k programu Horizont Európa v súlade s článkom 16 ods. 5 nariadenia (EÚ) 2021/695 a prípadne k programu Digitálna Európa v súlade s článkom 10 ods. 1 písm. d) nariadenia (EÚ) 2021/694 pod podmienkou, že celkovú sumu, o ktorú sa príspevok Únie zvýši, doplní minimálne rovnaký príspevok členov iných ako Únia alebo ich konštituentov alebo prepojených subjektov. 
            
            
               3. Príspevok Únie sa vypláca z rozpočtových prostriedkov všeobecného rozpočtu Únie pridelených na osobitný program na vykonávanie programu Horizont Európa a prípadne programu Digitálna Európa, a to v súlade s článkom 62 ods. 1 písm. c) bodom iv) a článkom 154 nariadenia (EÚ, Euratom) 2018/1046 v prípade subjektov uvedených v článku 71 uvedeného nariadenia.“
            
            
            
               5.Článok 12 ods. 1 sa mení takto:
            
            
               a)V odseku 1 sa druhý pododsek nahrádza takto:
            
            
               „1. Okrem kritérií stanovených v článku 22 nariadenia o programe Horizont Európa alebo v prípade spoločného podniku pre čipy v článku 18 programu Digitálna Európa môže pracovný program obsahovať kritériá oprávnenosti týkajúce sa vnútroštátnych právnych subjektov, ktoré sa uvedú v jeho prílohe.“;
            
            
               b)V odseku 1 sa tretí pododsek nahrádza takto:
            
            
               „Každý zúčastnený štát poverí spoločný podnik hodnotením návrhov podľa pravidiel prispievajúceho programu Únie.“
            
            
            
               6.V článku 29 sa odsek 2 nahrádza takto:
            
            
               a)Odsek 2 sa nahrádza takto:
            
            
               „2. Rozpočtové záväzky spoločných podnikov uvedené v článku 3 ods. 1 písm. b), d), g) a h) sa môžu rozdeliť na ročné čiastkové platby. Do 31. decembra 2024 nepresiahne kumulatívna výška týchto rozpočtových záväzkov v čiastkových platbách 50 % maximálneho príspevku Únie stanoveného v článku 10. Od januára 2025 nesmie byť najmenej 20 % kumulatívneho rozpočtu na zostávajúce roky krytých ročnými čiastkovými platbami.“
            
            
            
               7.Článok 126 sa mení takto:
            
            
               a)V odseku 1 sa písmeno b) nahrádza takto: 
            
         
         
            
               „b) dosiahnuť líderstvo Únie, pokiaľ ide o vedeckú excelentnosť a inovácie v oblasti nových technológií komponentov a systémov, a to aj v činnostiach týkajúcich sa nižších TRL; a podporovať aktívne zapojenie MSP, ktoré predstavujú najmenej jednu tretinu z celkového počtu účastníkov nepriamych akcií a ku ktorým by malo smerovať najmenej 20 % verejného financovania vyčleneného na akcie v oblasti výskumu a inovácií“;
            
            
               b)V odseku 1 sa dopĺňa toto písmeno d):
            
            
               „d) zvyšovať rozsiahle kapacity v oblasti špičkových polovodičových technológií a polovodičových technológií novej generácie v celej Únii s cieľom posilniť kapacity Únie v oblasti pokročilého navrhovania, integrácie systémov a výroby polovodičov a obmedzovať environmentálnu stopu všade tam, kde je to možné.“;
            
            
               c)V odseku 2 sa písmeno f) nahrádza takto:
            
            
               „f) zabezpečiť súdržnosť medzi strategickým výskumným a inovačným programom spoločného podniku pre čipy, vstupnými informáciami od ostatných relevantných zainteresovaných strán vrátane prípadných plánov vypracovaných Alianciou pre procesory a polovodičové technológie a politikami Únie tak, aby technológie elektronických komponentov a systémov boli účinným príspevkom.“;
            
            
               d)V odseku 2 sa dopĺňajú tieto písmená g), h), i) a j):
            
            
               „g) budovať rozsiahle kapacity navrhovania v oblasti integrovaných polovodičových technológií; 
            
            
               h) rozširovať existujúce pilotné linky a vyvíjať nové pilotné linky; 
            
            
               i) budovať vyspelé technologické a inžinierske kapacity s cieľom urýchliť vývoj kvantových čipov;
            
            
               j) zriadiť sieť kompetenčných centier v celej Európe.“
            
            
            
               8.Článok 128 sa nahrádza takto:
            
            
               „Článok 128
            
            
               1.Finančný príspevok Únie pre spoločný podnik vrátane rozpočtových prostriedkov EHP je maximálne 4 175 000 000 EUR, z toho maximálne 50 174 000 EUR na administratívne náklady, a rozdelí sa takto:
            
            
               a) maximálne 2 650 000 000 EUR z programu Horizont Európa;
            
            
               b) maximálne 1 525 000 000 EUR z programu Digitálna Európa.
            
            
               2.Finančný príspevok Únie uvedený v odseku 1 sa vypláca z rozpočtových prostriedkov všeobecného rozpočtu Únie vyčlenených na každý príslušný program. 
            
            
               3.Na základe príslušných dohôd o pridružení možno spoločnému podniku prideliť dodatočné finančné prostriedky Únie, ktoré dopĺňajú príspevok uvedený v odseku 1 tohto článku, z tretích krajín pridružených k programu Horizont Európa alebo programu Digitálna Európa. Uvedené dodatočné finančné prostriedky Únie nemajú vplyv na príspevok zúčastnených štátov uvedený v článku 129 ods. 1.
            
            
               4.Spoločný podnik použije finančný príspevok Únie uvedený v odseku 1 písm. a) tohto článku na zabezpečenie finančnej podpory na nepriame akcie, ako sú vymedzené v článku 2 bode 43 nariadenia (EÚ) 2021/695, zodpovedajúce výskumným a inovačným činnostiam spoločného podniku.
            
            
               5.Finančný príspevok Únie uvedený v odseku 1 písm. b) sa použije na budovanie kapacít pilotných liniek a infraštruktúr návrhov v celej Únii.“
            
         
         
            
            
               9.V článku 129 sa odsek 3 nahrádza takto:
            
            
               „3. Odchylne od článku 28 ods. 4 súkromní členovia poskytnú alebo zabezpečia, aby ich konštituenti a prepojené subjekty poskytli finančný príspevok vo výške minimálne 26 331 000 EUR na administratívne náklady spoločného podniku pre čipy. Podiel celkového ročného príspevku súkromných členov na administratívnych nákladoch spoločného podniku pre čipy je 35 %.“
            
            
            
               10.V článku 133 sa dopĺňa tento odsek 3a:
            
            
               „3a. Na účely hlasovania o časti pracovného programu týkajúcej sa činností budovania kapacít správna rada zahŕňa výlučne Komisiu a verejné orgány z členských štátov. Komisia má 50 % hlasovacích práv. Na hlasovacie práva členských štátov sa uplatňujú mutatis mutandis odseky 2 a 3.“
            
            
            
               11.Vkladá sa tento článok 133a: 
            
            
            
               „Článok 133a
            
            
               Pravidlá vzťahujúce sa na činnosti financované v rámci programu Digitálna Európa
            
            
               1.Na činnosti financované spoločným podnikom pre čipy v rámci programu Digitálna Európa sa vzťahuje nariadenie (EÚ) 2021/694. 
            
            
               2.Pracovný program a výzvy na predkladanie návrhov spoločného podniku pre čipy sa zverejňujú na webovom sídle programu Digitálna Európa.
            
            
               3.V prípade spoločného podniku pre čipy audity ex post výdavkov na činnosti financované z rozpočtu programu Digitálna Európa vykonáva spoločný podnik v súlade s článkom 27 nariadenia (EÚ) 2021/694.“
            
            
            
               12.Článok 134 sa nahrádza takto:
            
            
               „Článok 134
            
            
               Obmedzenia a podmienky účasti na osobitných akciách
            
            
               1.V prípade akcií financovaných v rámci programu Horizont Európa, odchylne od článku 17 ods. 2 písm. l), ak o to Komisia požiada, po schválení radou verejných orgánov sa účasť na osobitných akciách obmedzí v súlade s článkom 22 ods. 5 nariadenia (EÚ) 2021/695.
            
            
               2.V prípade akcií financovaných v rámci programu Digitálna Európa, ak o to Komisia požiada, po schválení radou verejných orgánov sa účasť na osobitných akciách obmedzí v súlade s článkom 12 ods. 6 a článkom 18 nariadenia (EÚ) 2021/694.
            
         
         
            
               3.V prípade akcií financovaných v rámci viac ako jedného prispievajúceho programu Únie sa v pracovnom programe stanovia spoločné podmienky vrátane obmedzenia účasti podľa odsekov 1 a 2 tohto článku v súlade s pravidlami prispievajúcich programov Únie. 
            
            
               4.Určité činnosti môžu vykonávať právne subjekty spolupracujúce v rámci konzorcia štruktúrovaného vo forme Konzorcia pre európsku infraštruktúru v oblasti čipov. Akcie, v súvislosti s ktorými môže byť takéto konzorcium potrebné, ako aj osobitné požiadavky na oprávnenosť vykonávať osobitné akcie a úlohy a prípadné operačné požiadavky na zriadenie, prevádzku a likvidáciu, sa vymedzia v pracovnom programe.“ 
            
            
            
               13.Vkladá sa tento článok 134a: 
            
            
            
               „Článok 134a
            
            
               Dodatočné úlohy výkonného riaditeľa
            
            
               Okrem úloh uvedených v článku 19 výkonný riaditeľ spoločného podniku pre čipy vypracuje a po zohľadnení vymedzenia rady verejných orgánov uvedeného v článku 137 písm. f), ako aj vstupných informácií od relevantných zainteresovaných strán vrátane prípadných plánov vypracovaných Alianciou pre procesory a polovodičové technológie, predloží správnej rade na prijatie pracovný program spoločného podniku s cieľom vykonávať strategický výskumný a inovačný program.“ 
            
            
            
               14.Článok 136 sa mení takto:
            
            
               a)Odsek 2 sa nahrádza takto:
            
            
               „2. Na účely článku 134 ods. 1 a 2 a článku 137 písm. f) a g) rada verejných orgánov zahŕňa výlučne Komisiu a verejné orgány z členských štátov. Odsek 1 sa uplatňuje mutatis mutandis.“
            
            
            
               15.Článok 137 sa mení takto:
            
            
               a)Dopĺňajú sa tieto písmená f) a g):
            
            
               „f) pred vypracovaním každého pracovného programu vymedzí časť pracovného programu týkajúcu sa činností budovania kapacít a výskumných a inovačných činností vrátane odhadov zodpovedajúcich výdavkov, pričom zohľadní odporúčania Európskej rady pre polovodiče a vstupné informácie od ostatných relevantných zainteresovaných strán vrátane prípadných plánov vypracovaných Alianciou pre procesory a polovodičové technológie; 
            
            
               g) vyberá návrhy zodpovedajúce činnostiam budovania kapacít v súlade s článkom 12 ods. 1 a článkom 17 ods. 2 písm. u).“;
            
            
            
               b)Písmeno d) sa nahrádza takto:
            
            
               „d) vyberá návrhy zodpovedajúce výskumným a inovačným činnostiam v súlade s článkom 12 ods. 1 a článkom 17 ods. 2 písm. u);“.
            
         
         
            
            
               16.Článok 141 sa nahrádza takto:
            
            
               „Článok 141
            
            
               Miery financovania a pravidlá účasti
            
            
               1.V prípade nepriamych akcií financovaných v rámci programu Horizont Európa v súlade s článkom 17 ods. 2 nariadenia (EÚ) 2021/695 a odchylne od článku 34 uvedeného nariadenia a v prípade činností financovaných v rámci programu Digitálna Európa môže spoločný podnik pre čipy uplatňovať v prípade financovania z prostriedkov Únie rôzne miery financovania v rámci jednej akcie, a to v závislosti od typu účastníka, najmä pokiaľ ide o MSP a neziskové právne subjekty, a typu akcie. Miery financovania sa uvádzajú v pracovnom programe.
            
            
               2.Ak je to v opise príslušných tém v pracovnom programe náležite odôvodnené, na akciách financovaných spoločným podnikom pre čipy je oprávnený zúčastňovať sa jediný právny subjekt usadený v členskom štáte alebo pridruženej krajine alebo konzorciá, ktoré nespĺňajú podmienku stanovenú v článku 22 ods. 2 nariadenia (EÚ) 2021/695 alebo v článku 18 nariadenia (EÚ) 2021/694.“
            
            
            
               17.Odkazy na „spoločný podnik pre kľúčové digitálne technológie“ sa chápu ako odkazy na „spoločný podnik pre čipy“.
            
            
            
               Článok 2 
            
            
               Toto nariadenie nadobúda účinnosť dňom jeho uverejnenia v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                     Za Radu
               
               
                     predseda
               
            
            
               
            
               LEGISLATÍVNY FINANČNÝ VÝKAZ
            
            
               Pozri legislatívny finančný výkaz nariadenia o akte o čipoch.
            
            
         
         
            
                  
                     (1)
                  
                        COM(2022) 46 final z 8. februára 2022.
               
               
                  
                     (2)
                  
                        Prejav o stave Únie 2021, 
                  https://ec.europa.eu/info/sites/default/files/soteu_2021_address_sk_0.pdf
                  . 
               
               
                  
                     (3)
                  
                        COM(2022) 45 final z 8. februára 2022. 
               
               
                  
                     (4)
                  
                        Nástroje automatizácie elektronických návrhov, t. j. softvérové nástroje na navrhovanie integrovaných obvodov.
               
               
                  
                     (5)
                  
                        Nariadenie Rady (EÚ) 2021/2085 z 19. novembra 2021, ktorým sa zriaďujú spoločné podniky v rámci programu Horizont Európa a zrušujú nariadenia (ES) č. 219/2007, (EÚ) č. 557/2014, (EÚ) č. 558/2014, (EÚ) č. 559/2014, (EÚ) č. 560/2014, (EÚ) č. 561/2014 a (EÚ) č. 642/2014 (Ú. v. EÚ L 427, 30.11.2021, s. 17).
               
               
                  
                     (6)
                  
                        Nariadenie Európskeho parlamentu a Rady (EÚ) 2021/694 z 29. apríla 2021, ktorým sa zriaďuje program Digitálna Európa a zrušuje rozhodnutie (EÚ) 2015/2240 (Ú. v. EÚ L 166, 11.5.2021, s. 1).
               
               
                  
                     (7)
                  
                        Nariadenie Európskeho parlamentu a Rady (EÚ) 2021/695 z 28. apríla 2021, ktorým sa zriaďuje Horizont Európa – rámcový program pre výskum a inovácie, stanovujú jeho pravidlá účasti a šírenia a zrušujú nariadenia (EÚ) č. 1290/2013 a (EÚ) č. 1291/2013 (Ú. v. EÚ L 170, 12.5.2021, s. 1).
               
               
                  
                     (8)
                  
                        Oznámenie Komisie Európskemu parlamentu, Európskej rade, Rade, Európskemu hospodárskemu a sociálnemu výboru a Výboru regiónov: Európska zelená dohoda [COM(2019) 640 final z 11. decembra 2019].
               
               
                  
                     (9)
                  
                        Návrh smernice Európskeho parlamentu a Rady o energetickej efektívnosti (prepracované znenie) [COM(2021) 558 final zo 14. júla 2021].
               
               
                  
                     (10)
                  
                        
                  https://digital-strategy.ec.europa.eu/en/library/energy-efficient-cloud-computing-technologies-and-policies-eco-friendly-cloud-market
                  .
               
               
                  
                     (11)
                  
                        Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – „Fit for 55“: plnenie cieľa EÚ v oblasti klímy do roku 2030 na ceste ku klimatickej neutralite [COM(2021) 550 final zo 14. júla 2021].
               
               
                  
                     (12)
                  
                        Napríklad sa zvyšuje podiel novo predaných elektrických vozidiel v Európe, pričom sa predpokladá, že v roku 2021 dosiahne úroveň 14 %. 
                  https://think.ing.com/articles/slow-start-for-electric-vehicles-in-the-us-but-times-are-changing
                  .
               
               
                  
                     (13)
                  
                        
                  https://www.idtechex.com/en/research-article/ev-power-electronics-driving-semiconductor-demand-in-a-chip-shortage/24820
                  .
               
               
                  
                     (14)
                  
                        
                  https://ec.europa.eu/info/law/better-regulation/have-your-say/initiatives/13141-Digitalising-the-energy-sector-EU-action-plan_sk
                  . 
               
               
                  
                     (15)
                  
                        Osobitný prejav predsedníčky von der Leyenovej „Stav sveta“ na Svetovom ekonomickom fóre, https://ec.europa.eu/commission/presscorner/detail/en/speech_22_443.
               
               
                  
                     (16)
                  
                        Napríklad: USA: 
                  https://www.congress.gov/bill/117th-congress/senate-bill/1260?s=1&r=52
                  ,  
                        Čína: 
                  https://crsreports.congress.gov/product/pdf/R/R46767
                  ,  
                        Japonsko: 
                  https://www.reuters.com/technology/japan-create-scheme-subsidise-domestic-chip-output-nikkei-2021-11-07/
                  , 
                        Južná Kórea: 
                  https://spectrum.ieee.org/south-koreas-450billion-investment-latest-in-chip-making-push
                  .
               
               
                  
                     (17)
                  
                        
                  https://ecscollaborationtool.eu/ecs-sria-workshops.html
                  . 
               
               
                  
                     (18)
                  
                        
                  https://digital-strategy.ec.europa.eu/en/news/ceo-roundtable-semiconductors-10-january-2022
                  . 
               
               
                  
                     (19)
                  
                        Neúplný zoznam: Správa OECD z roku 2019 Measuring distortions in international markets: The semiconductor value chain (Meranie deformácií na medzinárodných trhoch: hodnotový reťazec v odvetví polovodičov); The Geopolitics of Semiconductors (Geopolitika polovodičov), vypracované skupinou EURASIA, september 2020; The global semiconductor value chain (Globálny hodnotový reťazec v odvetví polovodičov), Stiftung Neue Verantwortung, október 2020; Weak Links in China's Drive for Semiconductors (Slabé články v úsilí Číny v oblasti polovodičov), Montaigne institute, január 2021; Strengthening the Semiconductor supply chain in an uncertain Era (Posilňovanie dodávateľského reťazca polovodičov v neistých časoch), BCGxSIA, apríl 2021; SIA Factbook, máj 2021; Building Resilient Supply Chains, Revitalizing American Manufacturing, and Fostering Broad-Based Growth (Budovanie odolných dodávateľských reťazcov, revitalizácia americkej výroby a podpora rozsiahleho rastu), správa Bieleho domu, jún 2021; Mapping China’s semiconductor ecosystem in global context (Mapovanie čínskeho ekosystému polovodičov v globálnom kontexte), Stiftung Neue Verantwortung, jún 2021, Semiconductors Global Policy Review Access Partnership (Partnerstvo pre prístup k globálnemu preskúmaniu politiky v oblasti polovodičov), september 2021; Semiconductors: U.S. Industry, Global Competition, and Federal Policy (Polovodiče: Priemysel USA, globálna hospodárska súťaž a federálna politika), Congressional Report Service, október 2021; Semiconductor Strategy for Germany and Europe (Stratégia Nemecka a Európy v oblasti polovodičov), ZVEI, október 2021; Understanding the global chip shortage (Porozumenie globálnemu nedostatku čipov), Stiftung Neue Verantwortung, november 2021.
               
               
                  
                     (20)
                  
                        Ú. v. EÚ C …, …, s. ….
               
               
                  
                     (21)
                  
                        Ú. v. EÚ C …, …, s. ….
               
               
                  
                     (22)
                  
                        Nariadenie Rady (EÚ) 2021/2085 z 19. novembra 2021, ktorým sa zriaďujú spoločné podniky v rámci programu Horizont Európa a zrušujú nariadenia (ES) č. 219/2007, (EÚ) č. 557/2014, (EÚ) č. 558/2014, (EÚ) č. 559/2014, (EÚ) č. 560/2014, (EÚ) č. 561/2014 a (EÚ) č. 642/2014 (Ú. v. EÚ L 427, 30.11.2021, s. 17).
               
               
                  
                     (23)
                  
                        Ú. v. EÚ L …, s. …
               
               
                  
                     (24)
                  
                        Nariadenie Európskeho parlamentu a Rady (EÚ) 2021/695 z 28. apríla 2021, ktorým sa zriaďuje Horizont Európa – rámcový program pre výskum a inovácie, stanovujú jeho pravidlá účasti a šírenia a zrušujú nariadenia (EÚ) č. 1290/2013 a (EÚ) č. 1291/2013 (Ú. v. EÚ L 170, 12.5.2021, s. 1).
               
               
                  
                     (25)
                  
                        Nariadenie Európskeho parlamentu a Rady (EÚ) 2021/694 z 29. apríla 2021, ktorým sa zriaďuje program Digitálna Európa a zrušuje rozhodnutie (EÚ) 2015/2240 (Ú. v. EÚ L 166, 11.5.2021, s. 1).
               
               
                  
                     (26)
                  
                        Aliancia sa uvádza v oznámení Komisie z 5. mája 2021 s názvom „Aktualizácia novej priemyselnej stratégie na rok 2020: Budovanie silnejšieho jednotného trhu pre obnovu Európy“.